Monster.com (ja selle lokaliseeritud versioonid) pakuvad peenemaid otsinguvõimalusi. Kuulutusi lehitsedes võib neid filtreerida nii asukohtade, ettevõtete tegevusvaldkondade, töövaldkondade, sisestamise kuupäevade, karjääritasemete, nõutava töökogemuse, nõutava hariduse kui töösuhte tüübi alusel. Kahjuks piirduvad asukohariigi pakutavad valikud vastava lehe "teeninduspiirkonnaga" (monster.com - USA, monster.fi - Soome jne) ning igast  filtrikategooriast on võimalik korraga valida samuti vaid üksainus väärtus. Inimesele, kes on valmis töötama näiteks nii Saksamaal, Austrias kui Šveitsis ning nii arvutiriistvara kui arvutitarkvara alal, teeb see elu muidugi natuke keerulisemaks, kuid olgem realistid - valdav enamus maailma inimestest eelistab töökohti vahetada sagedamini kui elukohti.